Μένω σε αγροτικές περιοχές της Ανατολικής Αφρικής 10 χρόνια τώρα,
και θα μοιραστώ με σας μια εκ των έσω οπτική για την παγκόσμια φτώχεια.
Πιστεύω ότι η μεγαλύτερη αποτυχία του ανθρωπίνου είδους
είναι το γεγονός ότι έχουμε αφήσει πίσω μας ένα δις ανθρώπων.
Πείνα, ακραία φτώχεια:
συχνά φαίνονται γιγαντιαία, ανυπέρβλητα προβλήματα,
πολύ μεγάλα για να λυθούν.
Αλλά έχοντας ζήσει αυτά στην πράξη,
πιστεύω ότι είναι πραγματικά πολύ επιλύσιμα προβλήματα
αν ακολουθήσουμε τις σωστές στρατηγικές.
Ο Αρχιμήδης ήταν ένας αρχαίος Έλληνας στοχαστής,
και μας δίδαξε ότι, αν πιέσουμε τους σωστούς μοχλούς,
μπορούμε να κινήσουμε τον κόσμο.
Στον αγώνα κατά της ακραίας φτώχειας,
πιστεύω ότι μπορούμε να πιέσουμε τρεις ισχυρούς μοχλούς.
Θα μιλήσω για όλους αυτούς τους μοχλούς, και γιατί κάνουν την φτώχεια
έναν αγώνα που μπορούμε να κερδίσουμε.
Τι είναι η ακραία φτώχεια;
Όταν πρωτοπήγα στην αγροτική Ανατολική Αφρική,
έμεινα ένα βράδυ με μια αγροτική οικογένεια.
Ήταν υπέροχοι άνθρωποι.
Με κάλεσαν στο σπίτι τους. Τραγουδήσαμε μαζί
κι είχαμε ένα απλό δείπνο.
Μου έδωσαν μια κουβέρτα για να κοιμηθώ στο πάτωμα.
Το πρωί, όμως, δεν υπήρχε φαγητό
Και το μεσημέρι, στεναχωρήθηκα που είδα το μεγαλύτερο κορίτσι
να μαγειρεύει πόριτζ ως υποκατάστατο του μεσημεριανού.
Σ' εκείνο το γεύμα, κάθε παιδί ήπιε μία κούπα για να επιβιώσει.
Και δεν μπορώ να σας πω τι ντροπή ένιωσα
όταν μου έδωσαν μία τέτοια κούπα
κι ήξερα ότι έπρεπε να αποδεχτώ την φιλοξενία τους.
Τα παιδιά θέλουν τροφή για να επιβιώσουν,
αλλά και για σωματική και πνευματική ανάπτυξη.
Κάθε μέρα που δεν τρώνε, χάνουν και λίγο από το μέλλον τους.
Μεταξύ των ακραία φτωχών, ένα στα τρία παιδιά
έχει μόνιμη αναπτυξιακή καθυστέρηση από μια ζωή με ανεπαρκή σίτιση.
Όταν αυτό συνδυαστεί με ανεπαρκή πρόσβαση στην περίθαλψη,
1 στα 10 ακραία φτωχά παιδιά πεθαίνουν πριν την ηλικία των πέντε.
Και μόλις το ένα τέταρτο των παιδιών τελειώνουν το λύκειο
γιατί δεν έχουν τα δίδακτρα.
Η πείνα και η ακραία φτώχεια περιορίζουν τις ανθρώπινες δυνατότητες με κάθε τρόπο.
Βλέπουμε τους εαυτούς μας ως σκεπτόμενους, ευαίσθητους και ηθικούς,
αλλά μέχρι να λύσουμε αυτά τα προβλήματα για όλο τον κόσμο,
βρισκόμαστε κάτω απ' αυτό το επίπεδο,
γιατί κάθε άνθρωπος σ' αυτόν τον πλανήτη μετράει.
Αυτό το παιδί μετράει.
Αυτά τα παιδιά μετράνε.
Αυτό το κορίτσι μετράει.
Ξέρετε, βλέπουμε τέτοια πράγματα,
και μας αναστατώνουν,
αλλά φαίνονται τόσο μεγάλα προβλήματα.
Δεν ξέρουμε πώς να αναλάβουμε αποτελεσματική δράση.
Αλλά θυμηθείτε τον Αρχιμήδη.
Η παγκόσμια φτώχεια έχει ισχυρούς μοχλούς.
Είναι σαν κάθε άλλο πρόβλημα.
Ζω και εργάζομαι μέσα στη φτώχεια και επειδή τα ζω,
πιστεύω ότι είναι πολύ επιλύσιμα προβλήματα.
Οπότε για τα επόμενα 10 λεπτά,
ας μην λυπηθούμε για την κατάσταση του κόσμου.
Ας επιστρατεύσουμε το μυαλό μας.
Ας επιστρατεύσουμε το κοινό μας πάθος για την επίλυση προβλημάτων
και ας βρούμε ποιοι είναι αυτοί οι μοχλοί.
Μοχλός νούμερο ένα: οι φτωχοί του κόσμου είναι κυρίως αγρότες.
Σκεφτείτε πόσο παράδοξο είναι αυτό.
Αν αυτή η εικόνα αναπαριστά τους φτωχούς του κόσμου,
τότε πάνω απ' τους μισούς έχουν τη γεωργία ως κύρια απασχόληση.
Και πραγματικά μ' ενθουσιάζει αυτό.
Όλοι αυτοί οι άνθρωποι, ένα επάγγελμα.
Σκεφτείτε πόσο δυνατό είναι αυτό.
Όταν οι αγρότες γίνονται πιο παραγωγικοί, πάνω από τους μισούς φτωχούς του κόσμου
κερδίζουν χρήματα και βγαίνουν απ' την φτώχεια.
Και γίνεται καλύτερο.
Το προϊόν της γεωργίας είναι, φυσικά, η τροφή.
Οπότε όταν οι αγρότες γίνονται πιο παραγωγικοί, κερδίζουν περισσότερη τροφή,
και δεν βοηθούν απλώς τον εαυτό τους,
αλλά βοηθούν στο να τραφούν υγιείς κοινότητες και ευημερούσες οικονομίες.
Όταν οι αγρότες γίνονται πιο παραγωγικοί, μειώνουν την περιβαλλοντική πίεση.
Έχουμε μόνο δύο τρόπους για να θρέψουμε τον κόσμο:
είτε να κάνουμε την υπάρχουσα γη πολύ πιο παραγωγική
είτε ν' αποψιλώσουμε δάση και σαβάνες για να έχουμε πιο πολλά χωράφια,
το οποίο θα ήταν περιβαλλοντικά καταστροφικό.
Οι αγρότες είναι βασικά ένα πραγματικά σημαντικό σημείο μόχλευσης.
Όταν οι αγρότες γίνονται πιο παραγωγικοί,
αποκτούν μεγαλύτερο εισόδημα, και ξεφεύγουν απ' τη φτώχεια,
θρέφουν τις κοινότητες τους και μειώνουν την περιβαλλοντική πίεση στη γη.
Οι αγρότες βρίσκονται στο κέντρο του κόσμου.
Κι όχι ένας τέτοιος αγρότης,
αλλά περισσότερο όπως αυτή η κυρία.
Οι πιο πολλοί αγρότες που ξέρω είναι βασικά γυναίκες.
Κοιτάξτε τη δύναμη και τη θέληση που αποπνέει αυτή γυναίκα.
Είναι σωματικά δυνατή, διανοητικά ισχυρή,
και θα κάνει ό,τι χρειαστεί για να έχουν τα παιδιά της μια καλύτερη ζωή.
Αν είναι να βάλουμε το μέλλον μας στα χέρια ενός ανθρώπου,
τότε θα χαιρόμουν να είναι αυτή η γυναίκα.
(Χειροκρότημα)
Μόνο που υπάρχει ένα θέμα:
Πολλοί μικροκτηματίες αγρότες δεν έχουν πρόσβαση σε βασικά εργαλεία και γνώση.
Αυτή τη στιγμή, παίρνουν σπόρους που έχουν φυλάξει απ' την περσινή χρονιά
τους φυτεύουν στο χώμα και οργώνουν χειροκίνητα με αλέτρι.
Αυτά είναι εργαλεία και τεχνικές της Εποχής του Χαλκού
κι είναι ο λόγος που πολλοί αγρότες είναι ακόμα τόσο φτωχοί.
Αλλά, πάλι υπάρχουν καλά νέα.
Μοχλός νούμερο δύο:
η ανθρωπότητα έλυσε το πρόβλημα της αγροτικής φτώχειας έναν αιώνα πριν.
Ας δούμε τους τρεις πιο βασικούς παράγοντες στην γεωργία.
Πρώτον, ο υβριδικός σπόρος δημιουργείται όταν διασταυρώνεις δύο σπόρους.
Αν γονιμοποιήσεις φυσικά μια ποικιλία υψηλής απόδοσης
με μία ποικιλία ανθεκτική στην ξηρασία,
παίρνεις ένα υβρίδιο που κληρονομεί τα θετικά στοιχεία από τους δύο «γονείς» του.
Ύστερα, τα συμβατικά λιπάσματα, αν χρησιμοποιηθούν υπεύθυνα,
είναι περιβαλλοντικά βιώσιμα.
Αν βάλεις μία μόνο πρέζα λιπάσματος
σ' ένα φυτό ψηλότερο από μένα,
ξεκλειδώνεις ένα τεράστιο κέρδος απόδοσης.
Γνωστά και ως «αγροτικές εισροές».
Οι αγροτικές εισροές πρέπει να συνδυαστούν με καλές πρακτικές.
Όταν μοιράζεις του σπόρους και τους φυτεύεις με τεράστιες ποσότητες κομπόστ,
οι αγρότες πολλαπλασιάζουν την συγκομιδή τους.
Αυτά τα εργαλεία και πρακτικές έχουν υπερτριπλασιάσει
την αγροτική παραγωγικότητα σε κάθε σημαντική περιοχή του κόσμου
βγάζοντας τεράστιους αριθμούς ανθρώπων από την φτώχεια.
Απλά δεν έχουμε τελειώσει τη διανομή αυτών των πραγμάτων σε όλους ακόμα,
ειδικά στην Υποσαχάρια Αφρική.
Συνολικά, αυτά είναι υπέροχα νέα.
Η ανθρωπότητα έλυσε πραγματικά την αγροτική φτώχεια έναν αιώνα πριν,
θεωρητικά βέβαια.
Απλώς δεν έχουμε διανείμει αυτά τα πράγματα σε όλους ακόμα.
Στον αιώνα μας, ο λόγος που οι άνθρωποι παραμένουν φτωχοί
είναι ίσως γιατί κατοικούν σε απομακρυσμένα μέρη.
Δεν έχουν πρόσβαση σ' αυτά τα πράγματα.
Επομένως, ο τερματισμός της φτώχειας είναι απλά ζήτημα
διανομής των αποδεδειγμένων αγαθών και υπηρεσιών στους ανθρώπους.
Δεν χρειαζόμαστε κι άλλες ιδιοφυίες τώρα.
Ο ταπεινός διανομέας πρόκειται να τερματίσει την παγκόσμια φτώχεια .
Οπότε αυτοί είναι οι τρεις μοχλοί,
και ο πιο ισχυρός μοχλός είναι απλώς η διανομή.
Όποτε οι εταιρείες του κόσμου, οι κυβερνήσεις και οι ΜΚΟ
στήνουν δίκτυα διανομής για αγαθά που βελτιώνουν τη ζωή,
εξαλείφουμε τη φτώχεια.
Καλά, αυτό είναι πολύ ωραίο στην θεωρία,
αλλά τι γίνεται στην πράξη;
Πώς είναι αυτά τα δίκτυα διανομής;
Θέλω να μοιραστώ ένα χειροπιαστό παράδειγμα που ξέρω,
τον οργανισμό μου, το One Acre Fund.
Υπηρετούμε μόνο τον αγρότη,
και η δουλειά μας είναι να του δώσουμε τα απαραίτητα εργαλεία για να πετύχει.
Ξεκινάμε με την διανομή αγροτικών εισροών σε αγροτικά μέρη.
Αυτό μπορεί να φαίνεται αρχικά πολύ δύσκολο,
αλλά είναι πολύ εφικτό. Θα σας δείξω.
Αγοράζουμε αγροτικές εισροές με την συλλογική ισχύ του δικτύου μας,
και τις αποθηκεύουμε σε 20 αποθήκες σαν αυτήν.
Ύστερα, κατά τη διάρκεια της διανομής, νοικιάζουμε εκατοντάδες 10τονα φορτηγά
και τις στέλνουμε εκεί όπου είναι οι αγρότες στα χωράφια.
Τότε, παίρνουν τις παραγγελίες τους και τις πηγαίνουν στα χωράφια τους.
Είναι κάτι σαν το Amazon για αγρότες.
Η πραγματική διανομή επίσης περιλαμβάνει το οικονομικό, έναν τρόπο πληρωμής.
Οι αγρότες μας πληρώνουν σιγά σιγά και καλύπτουν τα πιο πολλά απ' τα έξοδα μας.
Και το περιβάλλουμε όλο αυτό με εκπαίδευση.
Τα στελέχη αγροτικής γης παραδίδουν πρακτική, λειτουργική εκπαίδευση
στους αγρότες στο χωράφι
κάθε δύο εβδομάδες.
Όπου παραδίδουμε τις υπηρεσίες μας, οι αγρότες χρησιμοποιούν αυτά τα εργαλεία
για να ξεφύγουν από την φτώχεια.
Αυτή είναι μια αγρότισσα στο πρόγραμμα, η Κονσολάτα.
Δείτε την περηφάνια στο πρόσωπο της.
Πέτυχε μια μικρή ευημερία που πιστεύω ότι είναι ανθρώπινο δικαίωμα
κάθε σκληρά εργαζόμενου ανθρώπου πάνω στον πλανήτη.
Σήμερα, σας λέω περήφανα ότι υπηρετούμε περίπου 400.000 αγρότες όπως η Κονσολάτα.
(Χειροκρότημα)
Το κλειδί σ' αυτό είναι η κλιμακούμενη διανομή.
Σε κάθε περιοχή, προσλαμβάνουμε ένα αγροτικό στέλεχος
το οποίο παραδίδει τις υπηρεσίες μας σε 200 αγρότες, κατά μέσο όρο,
με πάνω από 1.000 ανθρώπους να ζουν σ' αυτές τις οικογένειες.
Σήμερα, έχουμε 2.000 τέτοια αγροτικά στελέχη
και αυξάνονται διαρκώς.
Αυτός είναι ο στρατός διανομής μας,
κι είμαστε μόνο ένας οργανισμός.
Υπάρχουν πολλές εταιρείες, κυβερνήσεις και ΜΚΟ
που έχουν στρατούς διανομής σαν αυτόν.
Και πιστεύω ότι είμαστε σ' ένα χρονικό σημείο
όπου συλλογικά, μπορούμε να διανείμουμε αγροτικές υπηρεσίες σε όλους τους αγρότες.
Θα σας δείξω πόσο εφικτό είναι αυτό.
Αυτός είναι ένας χάρτης της Υποσαχάριας Αφρικής,
μ' έναν χάρτη των ΗΠΑ για κλίμακα.
Διαλέγω την Υποσαχάρια Αφρική γιατί είναι τεράστια περιοχή διανομής.
Είναι πολύ απαιτητικό.
Αλλά αναλύσαμε την ήπειρο ανά 50 τετραγωνικά μίλια
και βρήκαμε ότι οι μισοί αγρότες ζουν σ' αυτές ακριβώς τις σκιασμένες περιοχές.
Είναι μια ιδιαίτερα μικρή περιοχή συνολικά.
Αν ήταν να βάλετε δίπλα δίπλα αυτά τα τετράγωνα
μέσα στον χάρτη των ΗΠΑ,
θα κάλυπταν μόνο τις Ανατολικές ΗΠΑ.
Μπορείτε να παραγγείλειτε πίτσα σ' όλη αυτή την περιοχή
και θα φτάσει στο σπίτι σας ζεστή, φρέσκια και νόστιμη.
Αν στην Αμερική μπορεί να γίνει διανομή πίτσας σε μια τέτοια έκταση,
τότε οι εταιρείες της Αφρικής, οι κυβερνήσεις και οι ΜΚΟ
μπορούν να διανείμουν αγροτικές υπηρεσίες σε όλους τους αγρότες.
Αυτό είναι εφικτό.
Θα κλείσω γενικεύοντας πέρα απ' την γεωργία.
Σε κάθε τομέα της ανθρώπινης εξέλιξης,
η ανθρωπότητα έχει ήδη εφεύρει αποδοτικά εργαλεία για να τερματιστεί η φτώχεια.
Απομένει μόνο να τα διανείμουμε.
Έτσι, σε κάθε τομέα της ανθρώπινης εξέλιξης,
πολύ έξυπνοι άνθρωποι πριν από πολύ καιρό εφηύραν οικονομικά,
υψηλής αποτελεσματικότητας εργαλεία.
Η ανθρωπότητα είναι οπλισμένη σαν αστακός
με απλές, αποτελεσματικές λύσεις για την φτώχεια.
Απλώς πρέπει να τις διανείμουμε σε μια πολύ μικρή περιοχή.
Πάλι με τον χάρτη της Υποσαχάριας Αφρικής ως παράδειγμα,
θυμηθείτε ότι η αγροτική φτώχεια βρίσκεται στις μπλε σκιασμένες περιοχές.
Η αστική φτώχεια είναι ακόμα πιο έντονη σε αυτές τις μικρές πράσινες τελείες.
Έχοντας πάλι τον χάρτη των ΗΠΑ για κλίμακα,
αυτό είναι που θα ονόμαζα μια ζώνη διανομής υψηλής επίτευξης.
Ουσιαστικά, για πρώτη φορά στην ιστορία,
έχουμε ένα τεράστιο αριθμό δομών διανομής διαθέσιμο σε μας.
Οι εταιρείες του κόσμου, οι κυβερνήσεις και οι ΜΚΟ
έχουν στρατούς διανομών που είναι απολύτως ικανοί
να καλύψουν αυτή τη σχετικά μικρή περιοχή.
Απλώς δεν έχουμε τη θέληση.
Αν είμαστε πρόθυμοι,
κάθε ένας από μας έχει το ρόλο του.
Πρώτα, θέλουμε κι άλλα άτομα να κάνουν καριέρα στην ανθρώπινη ανάπτυξη,
ειδικά αν ζείτε σ' ένα αναπτυσσόμενο κράτος.
Θέλουμε στην πρώτη γραμμή επαγγελματίες υγείας, δασκάλους, εκπαιδευτές,
πωλητές αγαθών που βελτιώνουν τη ζωή.
Αυτοί είναι οι διανομείς που αφιερώνουν την καριέρα τους
στην βελτίωση της ζωής των άλλων.
Αλλά, θέλουμε ακόμα πολλούς σε ρόλους υποστήριξης.
Αυτοί είναι οι διαθέσιμοι ρόλοι μόνο στον δικό μου οργανισμό,
κι είμαστε μόνο ένας απ' τους πολλούς.
Μπορεί να σας εκπλήξει αυτό, αλλά άσχετα με την τεχνική σας κατάρτιση,
υπάρχει και για σας ένας ρόλος σ' αυτόν τον αγώνα.
Και άσχετα με το πόσο εφικτό είναι υλικοτεχνικά να τερματιστεί η φτώχεια
χρειαζόμαστε πολύ περισσότερους πόρους.
Αυτός είναι ο νούμερα ένα περιορισμός μας.
Για ιδιώτες επενδυτές, θέλουμε μεγάλη επέκταση των αρχικών κεφαλαίων,
ιδιωτικών επενδύσεων, κεφάλαια κίνησης, διαθέσιμα σε αναδυόμενες αγορές.
Αλλά υπάρχουν όρια και στο τι μπορούν να πετύχουν οι επιχειρήσεις.
Οι επιχειρήσεις συχνά παλεύουν να εξυπηρετήσουν επικερδώς τους φτωχούς,
άρα η φιλανθρωπία έχει ένα σημαντικό ρόλο να παίξει.
Όλοι μπορούν να δώσουν, αλλά θέλουμε περισσότερη ηγεσία.
Θέλουμε κι άλλους οραματιστές φιλάνθρωπους
και παγκόσμιους ηγέτες που θ' αναλάβουν τα προβλήματα τις ανθρώπινης ανάπτυξης
και θα οδηγήσουν την ανθρωπότητα να τα σβήσει από προσώπου γης.
Αν σας ενδιαφέρουν αυτές οι ιδέες, δείτε αυτόν τον ιστότοπο.
Χρειαζόμαστε περισσότερους ηγέτες.
Η ανθρωπότητα έστειλε τον άνθρωπο στη σελήνη.
Εφηύραμε υπερυπολογιστές που χωράνε στην τσέπη μας
και συνδεόμαστε με όλους στον πλανήτη.
Έχουμε τρέξει μαραθώνιους τρέχοντας ένα μίλι ανά πέντε λεπτά.
Είμαστε εξαιρετικοί οι άνθρωποι.
Αλλά έχουμε αφήσει πίσω μας πάνω από ένα δις ανθρώπων.
Μέχρι κάθε κορίτσι σαν αυτό
να έχει μια ευκαιρία να κερδίσει πλήρως τις δυνατότητές της,
έχουμε αποτύχει στο να γίνουμε πραγματικά ηθικοί και δίκαιοι.
Υλικοτεχνικά μιλώντας, είναι απίστευτα εφικτό
να τερματίσουμε την ακραία φτώχεια.
Απλώς πρέπει να διανέμουμε αποδεδειγμένα αγαθά κι υπηρεσίες
σε όλους.
Αν έχουμε τη θέληση, κάθε ένας από μας έχει ένα ρόλο να παίξει.
Ας αξιοποιήσουμε τον χρόνο μας, τις καριέρες μας,
το συλλογικό μας πλούτο.
Ας βάλουμε ένα τέλος στην ακραία φτώχεια
σ' αυτή τη ζωή.
Σας ευχαριστώ.
(Χειροκρότημα)